Verdensutstillinga i Barcelona 1888

Verdensutstillinga i Barcelona 1888 ble avholdt fra 8. april 1888 til 9. desember 1888 i Barcelona. Den hadde rundt 400 000 besøkende totalt. Utstillinga fant sted på et 380 000 m² stort område som strakk seg fra Parc de la Ciutadella til det som i dag er Hospital del Mar på Barceloneta.

Parc de la Ciutadella ble ombygd i forkant av utstillinga, og man konstruerte triumfbuen Arc de Triomf som inngangsport til utstillingsområdet. Gustave Eiffel presenterte prosjektet sitt Eiffeltårnet for at det skulle bygges i Barcelona, men de ansvarlige for utstillinga syntes det var et rart og dyrt byggverk, og foretrakk den mer klassiske Arc de Triomf.

I forbindelse med verdensutstillinga ble også andre deler av byen modernisert, blant annet hele havneområdet mellom La Rambla og Parc de la Ciutadella. Columbusmonumentet ble også reist før utstillinga.

Eksterne lenker
 Om utstillingen hos Barcelona Online

Barcelonas historie
Verdensutstillinger
Hendelser i 1880-årene
1880-årene i Spania
Arkitektur i 1888
Kunst og kultur i 1888